nibzard/narodne-novine-full-text-markdown huggingface dataset:
## Odluka o davanju ovlasti tvrtki "Perić Miroslav - Miro" d.o.o., Stupnik za obavljanje poslova razminiranj

### NN 129/1997 (2.12.1997.), Odluka o davanju ovlasti tvrtki "Perić Miroslav - Miro" d.o.o., Stupnik za obavljanje poslova razminiranj

# **VLADA REPUBLIKE HRVATSKE**

Na temelju članka 7. stavka 1. Zakona o razminiranju ("Narodne novine",
broj 19/96) i članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91), 9/92, 55/92 i 29/94), Vlada Republike
Hrvatske je na sjednici održanoj 27. studenoga 1997. godine, donijela

## **ODLUKU**

### **O DAVANJU OVLASTI TVRTKI "PERIĆ MIROSLAV-MIRO" d.o.o., STUPNIK, ZA OBAVLJANJE POSLOVA RAZMINIRANJA**

I.

Tvrtka "Perić Miroslav-Miro" d.o.o., Stupnik, ovlašćuje se za obavljanje
poslova razminiranja područja u Republici Hrvatskoj.

II.

"Perić Miroslav-Miro" d.o.o., Stupnik, može početi obavljati poslove
razminiranja nakon što:

- Vlada Republike Hrvatske dade suglasnost na odredbe Pravilnika o unutarnjem
redu i sistematizaciji radnih mjesta zaposlenika za obavljanje poslova
razminiranja s propisanom stručnom spremom i opisom poslova za svako radno
mjesto razminiranja;

- Ministarstvo unutarnjih poslova utvrdi da je osiguran poslovni prostor
uređen sukladno propisima o posebnim prostornim i tehničkim uvjetima za
smještaj minsko-eksplozivnih naprava i sredstava, te zaštitu od požara,
krađe i drugih nezgoda ili zlouporaba;

- Ministarstvo unutarnjih poslova utvrdi da je sklopljeno s osiguravajućim
društvom skupno životno osiguranje za zaposlenike koji obavljaju poslove
razminiranja.

"Perić Miroslav-Miro" d.o.o., Stupnik, može poslove razminiranja obavljati
samo od strane svojih zaposlenika na određeno ili neodređeno vrijeme (pirotehničara),
kojima je ovlast za obavljanje razminiranja dalo Ministarstvo unutarnjih
poslova.

III.

Ova Odluka objavit će se u "Narodnim novinama".

Klasa: 213-04/97-01/01
Urbroj: 5030107-97-44
Zagreb, 27. studenoga 1997.

Potpredsjednik
**mr. Borislav Škegro,** v. r.

Odluka, NN 129/1997-1867
## Odluka o davanju ovlasti tvrtki "Hodeks" d.o.o., Petrinja, za obavljanje poslova razminiranj

### NN 129/1997 (2.12.1997.), Odluka o davanju ovlasti tvrtki "Hodeks" d.o.o., Petrinja, za obavljanje poslova razminiranj

# VLADA REPUBLIKE HRVATSKE

Na temelju članka 7. stavka 1. Zakona o razminiranju ("Narodne novine",
broj 19/96) i članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91), 9/92, 55/92 i 29/94), Vlada Republike
Hrvatske je na sjednici održanoj 27. studenoga 1997. godine, donijela

## **ODLUKU**

### **O DAVANJU OVLASTI TVRTKI "HODEKS" d.o.o., PETRINJA, ZA OBAVLJANJE POSLOVA RAZMINIRANJA**

I.

Tvrtka "Hodeks" d.o.o., Petrinja, ovlašćuje se za obavljanje poslova
razminiranja područja u Republici Hrvatskoj.

II.

"Hodeks" d.o.o., Petrinja, može početi obavljati poslove razminiranja
nakon što:

- Vlada Republike Hrvatske dade suglasnost na odredbe Pravilnika o unutarnjem
redu i sistematizaciji radnih mjesta zaposlenika za obavljanje poslova
razminiranja s propisanom stručnom spremom i opisom poslova za svako radno
mjesto razminiranja;

- Ministarstvo unutarnjih poslova utvrdi da je osiguran poslovni prostor
uređen sukladno propisima o posebnim prostornim i tehničkim uvjetima za
smještaj minsko-eksplozivnih naprava i sredstava, te zaštitu od požara,
krađe i drugih nezgoda ili zlouporaba;

- Ministarstvo unutarnjih poslova utvrdi da je sklopljeno s osiguravajućim
društvom skupno životno osiguranje za zaposlenike koji obavljaju poslove
razminiranja.

"Hodeks" d.o.o., Petrinja, može poslove razminiranja obavljati samo
od strane svojih zaposlenika na određeno ili neodređeno vrijeme (pirotehničara),
kojima je ovlast za obavljanje razminiranja dalo Ministarstvo unutarnjih
poslova.

III.

Ova Odluka objavit će se u "Narodnim novinama".

Klasa: 213-04/97-01/01
Urbroj: 5030107-97-42
Zagreb, 27. studenoga 1997.

Potpredsjednik
**mr. Borislav Škegro,** v. r.

Odluka, NN 129/1997-1868
## Odluka o prijenosu prava vlasništva na nekretnini u vlasništvu Republike Hrvatske na Općinu Jelsa

### NN 129/1997 (2.12.1997.), Odluka o prijenosu prava vlasništva na nekretnini u vlasništvu Republike Hrvatske na Općinu Jelsa

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90., 8/91., 14/91., 53A/91., 9/92., 55/92. i 29/94), Vlada
Republike Hrvatske je na sjednici održanoj 27. studenoga 1997. godine,
donijela

## **ODLUKU**

### **O PRIJENOSU PRAVA VLASNIŠTVA NA NEKRETNINI U VLASNIŠTVU REPUBLIKE HRVATSKE NA OPĆINU JELSA**

I.

Prenosi se na Općinu Jelsa pravo vlasništva na nekretnini upisanoj u
z. k. ul. broj 1962, k. o. Jelsa, kao č. zgr. 516 - kuća stojna, s 277
m2, na kojoj je pravo
upravljanja imao "Mašinprojekt", poduzeće za projektiranje iz Beograda,
SR Jugoslavija

II.

Ovlašćuje se ministar kulture da, u ime Republike Hrvatske, sa Općinom
Jelsa zaključi ugovor o prijenosu prava vlasništva na nekretnini iz točke
I. ove Odluke.

III.

Ova Odluka stupa na snagu danom objave u "Narodnim novinama".

Klasa: 372-01/93-01/05
Urbroj: 5030109-97-3
Zagreb, 27. studenoga 1997.

Potpredsjednik
**mr. Borislav Škegro,** v. r.

Odluka, NN 129/1997-1869
## Odluka o određivanju granice pomorskog dobra na dijelu k.o. Zavrelje

### NN 129/1997 (2.12.1997.), Odluka o određivanju granice pomorskog dobra na dijelu k.o. Zavrelje

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
27. studenoga 1997. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. ZAVRELJE**

I.

Ovom Odlukom određuje se granica pomorskog dobra na dijelu k.o. Zavrelje.

II.

Granica pomorskog dobra ide istočnim rubom kč.br. 50/2 k.o. Zavrelje,
sjevernim i zapadnim rubom parcele, tako da cijela čestica predstavlja
pomorsko dobro, sve kako je nacrtano i označeno u grafičkim prilozima na
broju lista katastarskog plana 1. k.o. Zavrelje.

III.

Grafički prilozi iz točke II. ove Odluke, sastavni su dio Odluke i ne
objavljuju se u "Narodnim novinama".

IV.

Na temelju ove Odluke, nadležna tijela izvršit će potrebne radnje u
svezi evidencije pomorskog dobra.

V.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/97-01/02
Urbroj: 5030116-97-16
Zagreb, 27. studenoga 1997.

Potpredsjednik
**mr. Borislav Škegro,** v. r.

Odluka, NN 129/1997-1870
## Odluka o određivanju granice pomorskog dobra na dijelu k.o. Dubrovnik

### NN 129/1997 (2.12.1997.), Odluka o određivanju granice pomorskog dobra na dijelu k.o. Dubrovnik

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
27. studenoga 1997. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. DUBROVNIK**

I.

Ovom Odlukom određuje se granica pomorskog dobra na dijelu k.o. Dubrovnik.

II.

Granica pomorskog dobra ide istočnim rubom kč.br. 1667/8, istočnim i
sjevernim rubom kč.br. 1667/5, te zapadnim rubom kč.br. 1667/5, zapadnim
rubom č.zgr. 2468 i zapadnim rubom kč.br. 1667/8 k.o. Dubrovnik, sve kako
je nacrtano i označeno u grafičkom prilogu na kopiji katastarskog plana
broj lista 37. u mjerilu 1:1000.

III.

Grafički prilozi iz točke II. ove Odluke, sastavni su dio Odluke i ne
objavljuju se u "Narodnim novinama".

IV.

Na temelju ove Odluke, nadležna tijela izvršit će potrebne radnje u
svezi evidencije pomorskog dobra.

V.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/97-01/02
Urbroj: 5030116-97-14
Zagreb, 27. studenoga 1997.

Potpredsjednik
**mr. Borislav Škegro,** v. r.

Odluka, NN 129/1997-1871
## Naredba o zabrani uporabe tkiva i organa te strojno iskoštenog mesa preživača kao rizičnih sirovina, u kojima bi se mogao naći uzročnik goveđe spongiformne encefalopatije (BSE), u proizvodnji mesnih p

### NN 129/1997 (2.12.1997.), Naredba o zabrani uporabe tkiva i organa te strojno iskoštenog mesa preživača kao rizičnih sirovina, u kojima bi se mogao naći uzročnik goveđe spongiformne encefalopatije (BSE), u proizvodnji mesnih p

# MINISTARSTVO POLJOPRIVREDE I ŠUMARSTVA

Na temelju članka 11. stavka 2. i članka 19. stavka 2. Zakona o veterinarstvu
("Narodne novine", br. 70/97), ministar poljoprivrede i šumarstva donosi

## **NAREDBU**

### **O ZABRANI UPORABE TKIVA I ORGANA TE STROJNO ISKOŠTENOG MESA PREŽIVAČA KAO RIZIČNIH SIROVINA, U KOJIMA BI SE MOGAO NAĆI UZROČNIK GOVEĐE SPONGIFORMNE ENCEFALOPATIJE (BSE), U PROIZVODNJI MESNIH PROIZVODA**

I.

Radi zaštite zdravlja ljudi, zabranjuje se u proizvodnji mesnih proizvoda
namijenjenih javnoj potrošnji na domaćem i inozemnom tržištu uporaba: mozga,
leđne moždine, očiju, grudne žljezde, slezene, crijeva te vidljivog limfnog
i živčanog tkiva preživača te strojno iskoštenog mesa kralježnice preživača
ako prije iskoštavanja nije bila odstranjena leđna moždina.

Odredbe prethodnog stavka odnose se i na navedena tkiva i organe te
strojno iskošteno meso podrijetlom iz uvoza, ukoliko potječu iz država
u kojima je prethodno bila utvrđena goveđa spongiformna encefalopatija
(BSE).

II.

Ova naredba stupa na snagu danom objave u "Narodnim novinama".

Klasa: 320-01/97-01/842
Urbroj: 525-06-97-02
Zagreb, 20 listopada 1997.

Ministar **mr. sc. Zlatko Dominiković,** v. r.

Naredba, NN 129/1997-1873
## Indeks cijena na malo u Republici Hrvatskoj u studenom 1997. godine

### NN 129/1997 (2.12.1997.), Indeks cijena na malo u Republici Hrvatskoj u studenom 1997. godine

# OBJAVE

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U STUDENOM 1997. GODINE**

Indeks cijena na malo u Republici Hrvatskoj u studenom 1997. godine
u odnosu na listopad 1997. godine iznosi **100,4**

Klasa: 957-04/97-01/85
Urbroj: 555-05-04-97-85
Zagreb, 1. prosinca 1997.

Ravnatelj **mr. sc. Ivan Rusan,** v. r.

Ostalo, NN 129/1997-1874
## Stopa rasta proizvođačkih cijena industrijskih proizvoda u studenom 1997. godine

### NN 129/1997 (2.12.1997.), Stopa rasta proizvođačkih cijena industrijskih proizvoda u studenom 1997. godine

# **OBJAVE**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U STUDENOM 1997. GODINE**

Stopa rasta proizvođačkih cijena industrijskih proizvoda u studenom
1997. godine u odnosu na listopad 1997. godine iznosi: **0,3**

Klasa: 957-04/97-01/84
Urbroj: 555-05-04-97-84
Zagreb, 1. prosinca 1997.

Ravnatelj **mr. sc. Ivan Rusan,** v. r.

Ostalo, NN 129/1997-1875
## Odluka o dodjeli Povelje Republike Hrvatske Savezu društava za pomoć mentalno retardiranim osobama u Republici Hrvatskoj

### NN 130/1997 (3.12.1997.), Odluka o dodjeli Povelje Republike Hrvatske Savezu društava za pomoć mentalno retardiranim osobama u Republici Hrvatskoj

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se

### **POVELJA REPUBLIKE HRVATSKE**

dodjeljuje

***Savezu društava za pomoć mentalno retardiranim osobama
u Republici Hrvatskoj***

u prigodi četrdesete obljetnice nesebične skrbi za mentalno retardirane
osobe.

Broj: 01-051-97-19-2/1
Zagreb, 22. studenoga 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 130/1997-1876
## Rješenje o razrješenju predsjednika Upravnog vijeća Lučke uprave Dubrovnik

### NN 130/1997 (3.12.1997.), Rješenje o razrješenju predsjednika Upravnog vijeća Lučke uprave Dubrovnik

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 35.
stavka 2. i članka 36. Zakona o morskim lukama ("Narodne novine", broj
108/95), Vlada Republike Hrvatske je na sjednici održanoj 27. studenoga
1997. godine donijela

## **RJEŠENJE**

### **O RAZRJEŠENJU PREDSJEDNIKA UPRAVNOG VIJEĆA LUČKE UPRAVE DUBROVNIK**

Razrješuje se kap. ANTE JERKOVIĆ dužnosti predsjednika Upravnog vijeća
Lučke uprave Dubrovnik, na osobni zahtjev.

Klasa: 080-02/97-02/78
Urbroj: 50304/2-97-01
Zagreb, 27. studenoga 1997.

Predsjednik
**mr. Zlatko Mateša,** v. r.

Rješenje, NN 130/1997-1877
## Rješenje o imenovanju predsjednika Upravnog vijeća Lučke uprave Dubrovnik

### NN 130/1997 (3.12.1997.), Rješenje o imenovanju predsjednika Upravnog vijeća Lučke uprave Dubrovnik

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 35.
stavka 2. i članka 36. Zakona o morskim lukama ("Narodne novine", broj
108/95), Vlada Republike Hrvatske je na sjednici održanoj 27. studenoga
1997. godine donijela

## **RJEŠENJE**

### **O IMENOVANJU PREDSJEDNIKA UPRAVNOG VIJEĆA LUČKE UPRAVE DUBROVNIK**

Imenuje se mr. NIKO BULIĆ predsjednikom Upravnog vijeća Lučke uprave
Dubrovnik.

Klasa: 080-02/97-01/27
Urbroj: 50304/2-97-01
Zagreb, 27. studenoga 1997.

Predsjednik
**mr. Zlatko Mateša,** v. r.

Rješenje, NN 130/1997-1878
## Rješenje o imenovanju člana Povjerenstva Vlade Republike Hrvatske za osobe s invaliditetom

### NN 130/1997 (3.12.1997.), Rješenje o imenovanju člana Povjerenstva Vlade Republike Hrvatske za osobe s invaliditetom

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), i točke
V. Odluke o osnivanju Povjerenstva Vlade Republike Hrvatske za osobe s
invaliditetom ("Narodne novine", broj 47/97), Vlada Republike Hrvatske
je na sjednici održanoj 27. studenoga 1997. godine donijela

## **RJEŠENJE**

### **O IMENOVANJU ČLANA POVJERENSTVA VLADE REPUBLIKE HRVATSKE ZA OSOBE S INVALIDITETOM**

Imenuje se JOSIP STRUNJAK članom Povjerenstva Vlade Republike Hrvatske
za osobe s invaliditetom.

Klasa: 080-02/97-05/66
Urbroj: 50304/2-97-01
Zagreb, 27. studenoga 1997.

Predsjednik
**mr. Zlatko Mateša,** v. r.

Rješenje, NN 130/1997-1879
## Odluka o izdavanju jamstva Vlade Republike Hrvatske za otplatu kredita Bayerische Landesbank Girocentrale, Munchen, koji će se koristiti za kreditiranje poljoprivredne mehanizacije poljoprivrednim gos

### NN 130/1997 (3.12.1997.), Odluka o izdavanju jamstva Vlade Republike Hrvatske za otplatu kredita Bayerische Landesbank Girocentrale, Munchen, koji će se koristiti za kreditiranje poljoprivredne mehanizacije poljoprivrednim gos

# **MINISTARSTVO FINANCIJA**

Na temelju zaključka Vlade Republike Hrvatske, klasa: 320-01/97-01/12,
urbroj: 5030116-97-1, od 4. rujna 1997. godine, te u sklopu ovlaštenja
iz odredbe čl. 7. st. 2. i čl. 10. st. 5. Zakona o kreditnim poslovima
s inozemstvom ("Narodne novine", br. 43 od 31. svibnja 1996.) Ministarstvo
financija Republike Hrvatske donijelo je u ime Vlade Republike Hrvatske,
na osnovi odredbe čl. 7. st. 1. i čl. 10. st. 1. Zakon o kreditnim odnosima
s inozemstvom, u svezi s odredbom čl. 46. st. 1. Zakona o izvršavanju državnog
proračuna Republike Hrvatske za 1997. godinu ("Narodne novine", br. 111
od 31. prosinca 1996.), 12. studenog 1997. godine slijedeću

## **ODLUKU**

### **O IZDAVANJU JAMSTVA VLADE REPUBLIKE HRVATSKE ZA OTPLATU KREDITA BAYERISCHE LANDENSBANK GIROCENTRALE, MÜNCHEN, KOJI ĆE SE KORISTITI ZA KREDITIRANJE POLJOPRIVREDNE MEHANIZACIJE POLJOPRIVREDNIM GOSPODARSTVIMA RAZVOJAČENIH HRVATSKIH BRANITELJA**

I.

Ministarstvo financija je ovlašteno od Vlade Republike Hrvatske izdati,
a ministar financija ili zamjenik ministra financija potpisati, jamstvo
za otplatu kredita Bayerische Landesbank Girozentrale, München, koji će
ugovoriti Županjska banka d.d., Županja, za potrebe kreditiranja isporuka
poljoprivredne mehanizacije gospodarstvima razvojačenih hrvatskih branitelja
iz Domovinskog rata prema popisu koji je odobrilo Ministarstvo poljoprivrede
i šumarstva.

II.

Jamstvo za otplatu kredita daje se pod slijedećim uvjetima:

Iznos kredita: 9.439,020 DEM (protuvrijednost kuna: 33.554.772 kn)

Rok otplate: 11 jednakih polugodišnjih obroka s dvije godine počeka
od dana potpisivanja ugovora o kreditu

Kamata: LIBOR na DEM uvećan za 1,1% godišnje

III.

Županjska banka d.d., Županja, će voditi poslove banke platnog agenta
i sklapanja ugovora te osiguranja naplate od domaćih krajnjih korisnika
poljoprivredne mehanizacije za čiju je isporuku od Vlade Republike Hrvatske
ovlaštena Poljoopskrba VT d.o.o., Zagreb.

Za ove poslove Županjska banka d.d., Županja, naplatit će naknadu od
0,65% godišnje, a 1% jednokratnog troška kod sklapanja ugovora naknadit
će Hrvatska garancijska agencija. Krajnji korisnici kredita plaćat će kamate
od ukupno 1,75% iznad LIBOR-a.

IV.

Ova odluka stupa na snagu na dan donošenja.

V.

Odluka će se objaviti u "Narodnim novinama".

Klasa: 320-01/97-01/36
Urbroj: 513-14/97-3
Zagreb, 28. studenog 1997.

Ministar financija
**mr. Borislav Škegro,** v. r.

Odluka, NN 130/1997-1880
## Pravilnik o dopuni Pravilnika o privrednom i sportskom ribolovu, uzgoju riba i drugih morskih životinja, vađenju spužava, koralja, školjkaša i morskog bilja

### NN 130/1997 (3.12.1997.), Pravilnik o dopuni Pravilnika o privrednom i sportskom ribolovu, uzgoju riba i drugih morskih životinja, vađenju spužava, koralja, školjkaša i morskog bilja

# **MINISTARSTVO POLJOPRIVREDE I ŠUMARSTVA**

Na temelju članka 49. stavka 1. i 4. Zakona o morskom ribarstvu ("Narodne
novine", br. 46/97 - pročišćeni tekst) ministar poljoprivrede i šumarstva
donosi

## **PRAVILNIK**

### **O DOPUNI PRAVILNIKA O PRIVREDNOM I SPORTSKOM RIBOLOVU, UZGOJU RIBA I DRUGIH MORSKIH ŽIVOTINJA, VAĐENJU SPUŽAVA, KORALJA, ŠKOLJKAŠA I MORSKOG BILJA**

Članak 1.

U Pravilniku o privrednom i sportskom ribolovu, uzgoju riba i drugih
morskih životinja, vađenju spužava, koralja, školjkaša i morskog bilja
("Narodne novine", br. 34/85, 35/86, 26/87, 9/89 i 26/90) iza članka 19.
dodaje se novi članak 19a. koji glasi:

"Radi zaštite tuna (Thunnus thynus) neće se izdavati nove povlastice
za lov tuna uz uporabu mreže plivarice za veliku plavu ribu (u tekstu koji
slijedi: mreža tunolovka) i plutajućih parangala.

Radi zaštite tuna u postojeće povlastice niti odobrenja ili rješenja
za obavljanje gospodarskog ribolova na moru neće se upisivati nove mreže
tunolovke i plutajući parangali.

Povlastica za obavljanje gospodarskog ribolova na moru, za lov tuna
uz uporabu mreže tunolovke ili plutajućih parangala, izdat će se samo u
slučaju kad se radi o plovilu kojim se lov tuna uz uporabu mreže tunolovke
ili plutajućih parangala, obavljao prije stupanja na snagu ovoga Pravilnika.

Članak 2.

Ovaj Pravilnik stupa na snagu danom objave u "Narodnim novinama".

Klasa: 011-02/97-01/127
Urbroj: 525-01-97-1
Zagreb, 26. studenoga 1997.

Ministar poljoprivrede i šumarstva
**mr. Zlatko Dominiković,** v. r.

Pravilnik, NN 130/1997-1881
## Odluka o izmjeni Odluke o utvrđivanju Liste lijekova Hrvatskog zavoda za zdravstveno osiguranje

### NN 130/1997 (3.12.1997.), Odluka o izmjeni Odluke o utvrđivanju Liste lijekova Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

Na osnovu odredbi članka 16. stavke 2. i članka 17. stavke 3. Zakona
o zdravstvenom osiguranju ("Narodne novine" br. 1/97 - pročišćeni tekst
i br. 109/97) članka 14. Statuta Hrvatskog zavoda za zdravstveno osiguranje
("Narodne novine" br. 1/94), Odluke o raspisivanju javnog natječaja za
izbor najpovoljnijeg ponuđača lijekova, klasa: 025-04/96-01/101, ur. broj:
338-01-04-96-1, od 18. prosinca 1996. godine i Odluke o izboru najpovoljnijih
ponuđača lijekova, klasa: 025-04/97-01/40, ur. broj: 338-01-04-97-1, od
30. travnja 1997. godine, Upravno vijeće Hrvatskog zavoda za zdravstveno
osiguranje na 35. sjednici održanoj 24. studenoga 1997. godine, donijelo
je

## **ODLUKU**

### **O IZMJENI ODLUKE O UTVRĐIVANJU LISTE LIJEKOVA HRVATSKOG ZAVODA ZA ZDRAVSTVENO OSIGURANJE**

Članak 1.

U Odluci o utvrđivanju Liste lijekova Hrvatskog zavoda za zdravstveno
osiguranje ("Narodne novine" br. 59/97, 72/97 i 79/97 - u daljnjem tekstu:
Odluka) u Listi lijekova koja je sastavni dio Odluke

- pod šifrom J06BA02 016 u stupcu: "Cijena u kn za orig. pak." brojka
"895,20" zamjenjuje se brojkom "560,00"

- pod šifrom J06BA02 017 u stupcu: "Cijena u kn za orig. pak" brojka
"1.650,80" zamjenjuje se brojkom "1.020,00".

Članak 2.

Ova Odluka stupa na snagu danom objave u "Narodnim novinama".

Klasa: 025-04/97-01/103
Urbroj: 338-01-04-97-1
Zagreb, 24. studenoga 1997.

Predsjednik Upravnog vijeća
Hrvatskog zavoda za zdravstveno osiguranje
**prim. dr. sc. Mate Ljubičić,** v. r.

Odluka, NN 130/1997-1883
## Odluka o izboru predsjednika Suda časti pri Hrvatskoj gospodarskoj komori i dva zamjenika predsjednika

### NN 130/1997 (3.12.1997.), Odluka o izboru predsjednika Suda časti pri Hrvatskoj gospodarskoj komori i dva zamjenika predsjednika

# **HRVATSKA GOSPODARSKA KOMORA**

Na temelju članka 11. stavak 2. Pravilnika o Sudu časti pri Hrvatskoj
gospodarskoj komori ("Narodne novine" broj 15/89 i 69/91), Upravni odbor
Hrvatske gospodarske komore na 5. sjednici 18. studenog 1997. donosi

## **ODLUKU**

### **O IZBORU PREDSJEDNIKA SUDA ČASTI PRI HRVATSKOJ GOSPODARSKOJ KOMORI I DVA ZAMJENIKA PREDSJEDNIKA**

1. Za predsjednika Suda časti pri Hrvatskoj gospodarskoj komori bira
se mr. sc. Hrvoje Momčinović, sudac Ustavnog suda Republike Hrvatske

2. Za zamjenika predsjednika Suda časti pri Hrvatskoj gospodarskoj komori
biraju se:

2.1. Mr. sc. Josip Kos, odvjetnik u Zagrebu, Babonićeva 54a

2.2. Branka Stilinović-Petrović, viša sudska savjetnica Visokog trgovačkog
suda Republike Hrvatske

3. Ovom odlukom stavlja se izvan snage Odluka o izboru predsjednika
Suda časti pri Hrvatskoj gospodarskoj komori i dva zamjenika predsjednika
("Narodne novine", broj 88/93 od 1. 10. 1993.).

4. Ova Odluka stupa na snagu osmog dana nakon objave u "Narodnim novinama".

Broj: I-55-318/2-1997
Zagreb, 18. studenog 1997.

Predsjednik
**Nadan Vidošević,** v. r.

Odluka, NN 130/1997-1884
## Zakon o dopuni Zakona o sudovima

### NN 131/1997 (5.12.1997.), Zakon o dopuni Zakona o sudovima

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O DOPUNI ZAKONA O SUDOVIMA**

Proglašavam Zakon o dopuni Zakona o sudovima, koji je donio Zastupnički
dom Sabora Republike Hrvatske na sjednici 21. studenog 1997.

Broj: 081-97-1940/1
Zagreb, 26. studenog 1997.

Predsjednik
Republike Hrvatske **dr. Franjo Tuđman,** v. r.

## **ZAKON**

### **O DOPUNI ZAKONA O SUDOVIMA**

Članak 1.

U Zakonu o sudovima ("Narodne novine", br. 3/94. i 100/96.) u članku
55. stavku 1. iza riječi: "imenovan" dodaje se zarez i riječi: "do kraja
godine u kojoj navršava 70 godina života.".

Članak 2.

Ovaj Zakon stupa na snagu danom objave u "Narodnim novinama".

Klasa: 711-01/93-01/04
Zagreb, 21. studenoga 1997.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora **akademik Vlatko Pavletić,** v. r.

Zakon, NN 131/1997-1891
## Odluku o izboru člana Odbora za prostorno uređenje i zaštitu okoliša Zastupničkog doma Sabora Republike Hrvatske

### NN 131/1997 (5.12.1997.), Odluku o izboru člana Odbora za prostorno uređenje i zaštitu okoliša Zastupničkog doma Sabora Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 85. Poslovnika
Zastupničkog doma Sabora Republike Hrvatske, Zastupnički dom Sabora Republike
Hrvatske na sjednici 21. studenoga 1997., donio je

## **ODLUKU**

### **O IZBORU ČLANA ODBORA ZA PROSTORNO UREĐENJE I ZAŠTITU OKOLIŠA ZASTUPNIČKOG DOMA SABORA REPUBLIKE HRVATSKE**

Za člana Odbora za prostorno uređenje i zaštitu okoliša Zastupničkog
doma Sabora Republike Hrvatske bira se JOSIP JAKOVČIĆ.

Klasa: 080-02/97-03/22
Zagreb, 21. studenoga 1997.

ZASTUPNIČKI DOM

SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Odluka, NN 131/1997-1893
## Uredba o izmjenama i dopunama Uredbe o Uredu za suradnju s Međunarodnim kaznenim sudom

### NN 131/1997 (5.12.1997.), Uredba o izmjenama i dopunama Uredbe o Uredu za suradnju s Međunarodnim kaznenim sudom

# **VLADA REPUBLIKE HRVATSKE**

Na temelju članka 2. stavka 2. Ustavnog zakona o suradnji Republike
Hrvatske s Međunarodnim kaznenim sudom ("Narodne novine", broj 32/96) i
članka 25. stavka 1. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 4. prosinca 1997. godine, donijela

## **UREDBU**

### **O IZMJENAMA I DOPUNAMA UREDBE O UREDU ZA SURADNJU S MEĐUNARODNIM KAZNENIM SUDOM**

Članak 1.

U Uredbi o Uredu za suradnju s Međunarodnim kaznenim sudom ("Narodne
novine", broj 61/96), u članku 5. stavku 3. iza riječi: "Predstojnika"
dodaje se zarez i riječi: "zamjenika predstojnika".

Članak 2.

U članku 5. iza stavka 3. dodaje se novi stavak 4. koji glasi:

"Predstojniku i zamjeniku predstojnika pripada naknada za rad u Uredu
u visini koju će posebnom odlukom utvrditi Vlada Republike Hrvatske".

Članak 3.

U članku 5. dodaje se novi stavak 5. koji glasi:

"U obavljanju svojih poslova Ured upošljava glavnog pravnog savjetnika".

Članak 4.

Članak 6. stavak 2. mijenja se i glasi:

"Ured djeluje pri Ministarstvu pravosuđa, koje za Ured obavlja poslove
materijalno-financijskog poslovanja".

Članak 5.

U članku 7. stavku 1. iza riječi: "vanjskih poslova" briše se slovo
"i" i stavlja zarez, te se iza riječi: "ministar pravosuđa" dodaju riječi
"i ravnatelj Hrvatske izvještajne službe".

Članak 6.

Ova Uredba stupa na snagu danom objave u "Narodnim novinama".

Klasa: 022-03/96-01/16
Urbroj: 5030107-97-1
Zagreb, 4. prosinca 1997.

Predsjednik
**mr. Zlatko Mateša,** v. r.

Uredba, NN 131/1997-1894
## Pravilnik o izmjenama Pravilnika o službenim sjedištima javnih bilježnika

### NN 131/1997 (5.12.1997.), Pravilnik o izmjenama Pravilnika o službenim sjedištima javnih bilježnika

# **MINISTARSTVO PRAVOSUĐA**

Na temelju članka 169. stavka 4. Zakona o javnom bilježništvu ("Narodne
novine" br. 78/93 i 29/94) donosim

## **PRAVILNIK**

### **O IZMJENAMA PRAVILNIKA O SLUŽBENIM SJEDIŠTIMA JAVNIH BILJEŽNIKA**

Članak 1.

U Pravilniku o službenim sjedištima javnih bilježnika ("Narodne novine"
br. 38/94, 82/94, 50/95, 62/95, 79/95, 86/95, 32/96, 35/97 i 56/97) u članku
9. prema kojem je Raspored javnobilježničkih službenih mjesta i sjedišta
njegov sastavni dio u Rasporedu pod rednim brojem 19. u DUBROVAČKO-NERETVANSKOJ
ŽUPANIJI kod nadležnosti Općinskog suda u Metkoviću u koloni "Službeno
sjedište javnog bilježnika" u ravnini mjesta Metković broja "1" zamjenjuje
se brojkom "2", dok se u istoj koloni briše mjesto "Opuzen" kao i brojka
"1" u njegovoj ravnini.

Članak 2.

Ovaj Pravilnik stupa na snagu danom objave u "Narodnim novinama".

Klasa: 701-01/94-01/6
Urbroj: 514-05-04-97-15
Zagreb, 3. prosinca 1997.

Ministar
**Miroslav Šeparović,** v. r.

Pravilnik, NN 131/1997-1895
## Odluka o dopuni Odluke o sanaciji određenih poduzeća

### NN 132/1997 (9.12.1997.), Odluka o dopuni Odluke o sanaciji određenih poduzeća

# VLADA REPUBLIKE HRVATSKE

Na temelju članaka 2., 3. i 11. Zakona o sanaciji određenih poduzeća
("Narodne novine", br. 56/95, 109/95 i 1/96), Vlada Republike Hrvatske
je na sjednici održanoj 4. prosinca 1997. godine, donijela

## **ODLUKU**

### **O DOPUNI ODLUKE O SANACIJI ODREĐENIH PODUZEĆA**

I.

U Odluci o sanaciji određenih poduzeća ("Narodne novine", br. 118/97
i 119/97) u točki III. stavku 5. u kojem se imenuju predstavnici pravnih
osoba u Vjerovničko vijeće za Brodotrogir d.d., Trogir, riječi: "Ali Shipping"
zamjenjuju se riječima: "Ali Shipping Ltd", a u sljedećem redu dodaju riječi:
"Pomorske banke d.d.".

II.

Ova Odluka stupa na snagu danom objave u "Narodnim novinama".

Klasa: 310-14/94-01/03
Urbroj: 5030115-97-7
Zagreb, 4. prosinca 1997.

Predsjednik
**mr. Zlatko Mateša,** v. r.

Odluka, NN 132/1997-1896
## Odluka o izmjeni Odluke o visini nadoknade za prostore koje koriste objekti za proizvodnju električne energije

### NN 132/1997 (9.12.1997.), Odluka o izmjeni Odluke o visini nadoknade za prostore koje koriste objekti za proizvodnju električne energije

# **VLADA REPUBLIKE HRVATSKE**

Na temelju članka 7. Zakona o elektroprivredi ("Narodne novine", br.
31/90, 47/90, 61/91, 26/93 i 78/94), Vlada Republike Hrvatske je na sjednici
održanoj 4. prosinca 1997. godine, donijela

## **ODLUKU**

### **O IZMJENI ODLUKE O VISINI NADOKNADE ZA PROSTORE KOJE KORISTE OBJEKTI ZA PROIZVODNJU ELEKTRIČNE ENERGIJE**

I.

Odluka o visini nadoknade za prostore koje koriste objekti za proizvodnju
električne energije ("Narodne novine", br. 24/95, 28/95 i 58/97) mijenja
se u dijelu: "Popis elektrana, jedinični iznosi nadoknada, popis gradova
i općina na čijim su područjima elektrane smještene", i to:

(1) **Kod HE Dubrava**

(a) Briše se općina Kotoriba, a dodaje općina Sveta Marija s iznosom
raspodjele 12%

(b) Smanjuje se raspodjela za općinu Mali Bukovec sa 16% na 2%

(c) Dodaje se općina Veliki Bukovec s iznosom raspodjele 14%.

(2) **Kod HE Rijeka**

(a) Briše se općina Čavle.

(b) Raspodjela se mijenja prema sljedećem:

(i) Grad Rijeka 64%

(ii) Općina Jelenje 36%.

(3) **Kod HE Kraljevac**

Briše se općina Šestanovac, a dodaje općina Zadvarje s iznosom raspodjele
90%.

II.

Ova Odluka stupa na snagu danom objave u "Narodnim novinama", a primjenjuje
se od 1. kolovoza 1997. godine.

Klasa: 310-02/94-01/03
Urbroj: 5030115-97-9
Zagreb, 4. prosinca 1997.

Predsjednik
**mr. Zlatko Mateša,** v. r.

Odluka, NN 132/1997-1897
## Naredba o najvećem iznosu zakupnine za jedinice zakupa u zdravstvenim ustanovama primarne zdravstvene zaštite i lječilištima za 1998. godinu

### NN 132/1997 (9.12.1997.), Naredba o najvećem iznosu zakupnine za jedinice zakupa u zdravstvenim ustanovama primarne zdravstvene zaštite i lječilištima za 1998. godinu

# **MINISTARSTVO ZDRAVSTVA**

Na temelju članka 181. stavka 2. Zakona o zdravstvenoj zaštiti ("Narodne
novine" br. 75/93, 11/94. i 55/96) i članka 12. stavka 1. Pravilnika o
uvjetima za davanje u zakup zdravstvenih ustanova primarne zdravstvene
zaštite i lječilišta ("Narodne novine" br. 6/96) ministar zdravstva donosi

## **NAREDBU**

### **O NAJVEĆEM IZNOSU ZAKUPNINE ZA JEDINICE ZAKUPA U ZDRAVSTVENIM USTANOVAMA PRIMARNE ZDRAVSTVENE ZAŠTITE I LJEČILIŠTIMA ZA 1998. GODINU**

I.

Najveći iznos zakupnine za jedinice zakupa u domovima zdravlja za 1998.
godinu je 740 kuna.

Ukupna visina zakupnine koji će Hrvatski zavod za zdravstveno osiguranje
isplaćivati za jedinice zakupa domova zdravlja u 1998. godini utvrđuje
se u visini određenoj stavkom 1. ove točke uvećanoj za iznos poreza na
dodanu vrijednost od 22% (902,80 kn).

II.

Odredba točke I. ove Naredbe ne odnosi se na ordinacije medicine rada.

III.

Zbog ostvarivanja prihoda u obavljanju ljekarničke djelatnosti izvan
ugovora s Hrvatskim zavodom za zdravstveno osiguranje, iznos zakupnine
koji će Hrvatski zavod za zdravstveno osiguranje isplaćivati za jedinice
zakupa ljekarni u 1998. godini utvrđuje se u visini određenoj točkom I.
ove Naredbe samo za taj ugovoreni dio.

IV.

Ova Naredba stupa na snagu danom objave u "Narodnim novinama".

Klasa: 372-03/97-01/0002
Urbroj: 534-02-30-97-001
Zagreb, 4. prosinca 1997.

Ministar
**prof. dr. sc. Andrija Hebrang,** v. r.

Naredba, NN 132/1997-1898
## Pravilnik o izmjenama Pravilnika o homologaciji vozila

### NN 132/1997 (9.12.1997.), Pravilnik o izmjenama Pravilnika o homologaciji vozila

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 5. stavak 2., članka 13., članka 17. i članka 19.
stavak 3. Zakona o normizaciji ("Narodne novine" broj 55/96) ravnatelj
Državnog zavoda za normizaciju i mjeriteljstvo donosi

## **PRAVILNIK**

### **O IZMJENAMA PRAVILNIKA O HOMOLOGACIJI VOZILA**

Članak 1.

U Pravilniku o homologaciji vozila ("Narodne novine" br. 82/96, 107/96
i 79/97) u članku 3. dodaje se stavak 5. koji glasi:

"Homologacija pojedinačnog vozila provodit će se i za vozila koja se
nalaze pod carinskim nadzorom i koja se prodaju na javnim dražbama, odnosno
koja Vlada Republike Hrvatske ustupa bez naknade državnim organima i organizacijama
sukladno članku 367. stavak 2. Carinskog zakona ("Narodne novine" br. 53A/91),
od 1. ožujka 1998. godine."

Članak 2.

U članku 13. dodaje se novi stavak 2. koji glasi:

"Pod prvom registracijom u smislu stavka 1. ovog članka podrazumijeva
se i privremena registracija vozila."

Članak 3.

Članak 16. mijenja se i glasi:

"Homologacija vozila ne provodi se za:

1. vozila uvezena za članove diplomatskih i konzularnih predstavništava
u Republici Hrvatskoj, a koja će imati registracijske oznake diplomatskog
ili konzularnog predstavništva

2. vozila koja se privremeno uvoze u Republiku Hrvatsku radi natjecanja
ili za potrebe prikazivanja

3. vozila muzejske vrijednosti kojima se smatraju vozila starija od
30 godina te iznimno vozila kojima takav status odobri ravnatelj Zavoda

4. vozila koja nisu predviđena za vožnju u cestovnom prometu i koja
neće biti registrirana

5. za vozila povratnika i useljenika uz uvjet:

a) da je povratnik odnosno useljenik bio vlasnik vozila koje uvozi prije
15. rujna 1997. i da je vozilo prešlo carinsku crtu do 31. prosinca 1997.

b) da je vozilo koje se uvozi oslobođeno od plaćanja carine temeljem
Carinskog zakona

6. vozila koja privremeno uvoze strani stručnjaci koji su dobili boravište
u Republici Hrvatskoj

7. vozila koja uvoze osobe sa prebivalištem ili boravištem u Republici
Hrvatskoj, stečena na temelju pravomoćnog sudskog rješenja o nasljeđivanju

8. vozila koja su privremeno registrirana u Republici Hrvatskoj prije
15. rujna 1997. godine

9. vatrogasna vozila uz prethodno mišljenje Ministarstva unutarnjih
poslova

Ravnatelj Zavoda može donijeti odluku da za uvoz posebnog vozila za
obavljanje određenih radova (osim vozila kategorije L i M1) ne treba provoditi
postupak homologacije vozila."

Članak 4.

Ovaj pravilnik stupa na snagu danom objave u "Narodnim novinama".

Klasa: 011-02/96-01/14
Urbroj: 558-04/7-97-6
Zagreb, 24. studenoga 1997.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić,** dipl. ing. v. r.

Pravilnik, NN 132/1997-1899
## Naputak o izmjenama Naputka za provođenje postupka homologacije vozila

### NN 132/1997 (9.12.1997.), Naputak o izmjenama Naputka za provođenje postupka homologacije vozila

# DRŽAVNI ZAVOD ZA NORMIZACIJU I MJERITELJSTVO

Na temelju članka 17. Zakona o normizaciji ("Narodne novine" br. 55/96)
ravnatelj Državnog zavoda za normizaciju i mjeriteljstvo donosi

## **NAPUTAK**

### **O IZMJENAMA NAPUTKA ZA PROVOĐENJE POSTUPKA HOMOLOGACIJE VOZILA**

1. U Naputku za provođenje postupka homologacije vozila ("Narodne novine"
br. 82/96 i 79/97) točka 8. mijenja se i glasi:

"Zahtjev za provedbu postupka homologacije pojedinačnog vozila koji
sadrži i tehničke podatke o vozilu, na obrascu br. 2. koji je tiskan uz
ovaj naputak i čini njegov sastavni dio, podnosi dobavljač vozila (u daljnjem
tekstu: "podnositelj zahtjeva") izravno ovlaštenoj pravnoj osobi te doprema
vozilo na pregled.

Uz zahtjev iz ove točke prilaže se i prometna dozvola (za rabljena vozila)
te za vozila kategorija M2, M3, N2, N3, O3 i O4, proizvođačevi tehnički
podaci o vozilu (npr. odobrenje tipa, tehnički opis vozila).

Zahtjevu iz ove točke podnositelj zahtjeva prilaže izvornik dokaza proizvođača
o sukladnosti opreme i dijelova vozila s uvjetima propisanim pojedinim
pravilnikom.

Dokaz proizvođača iz stavka 3. ove točke može izdati i proizvođačev
ovlašteni zastupnik u Republici Hrvatskoj, a ako u Republici Hrvatskoj
nema proizvođačevog ovlaštenog zastupnika, dokaz proizvođača može izdati
i proizvođačev ovlašteni zastupnik u državi iz koje se vozilo uvozi. Dokaz
proizvođača samo za određene marke vozila može izdati i pravna osoba iz
inozemstva koju za to Zavod ovlasti.

Za vozila koja nisu homologirana prema zahtjevima ECE pravilnika ili
EEC smjernica samo proizvođač ili pravna osoba iz inozemstva koju Zavod
ovlasti može izdati dokaz proizvođača kojim se dokazuje kojim ECE pravilnicima
ili EEC smjernicama predmetno vozilo odgovara.

Umjesto dokaza proizvođača iz stavka 3. ove točke, podnositelj zahtjeva
može priložiti "COC dokument" iz točke 7. ovog naputka, ako je "COC dokument"
ovjeren od proizvođačevog ovlaštenog zastupnika u Republici Hrvatskoj i
to glavnog ili isključivog ako nema glavnog."

2. Iza točke 9. dodaje se nova točka 9a. koja glasi:

"Primjena članka 12. stavak 1. Pravilnika o homologaciji vozila ("Narodne
novine" br. 82/96, 107/96 i 79/97) znači da se postupak homologacije neće
provoditi za vozila koja su prešla carinsku crtu Republike Hrvatske prije
15. rujna 1997., uključujući tu i vozila koja su smještena na konsignacijsko
skladište.

Postupak homologacije neće se provoditi i za vozila za koja je uplata
izvršena prije 15. rujna 1997. godine, a pređu carinsku crtu prije 31.
prosinca 1997.

Zahtjev za oslobađanje od homologacije s vjerodostojnim dokazima o izvršenom
plaćanju treba podnijeti Državnom zavodu za normizaciju i mjeriteljstvo
do 25. prosinca 1997."

3. Ovaj naputak stupa na snagu danom objave u "Narodnim novinama".

Klasa: 011-02/96-01/14
Urbroj: 558-04/7-97-7
Zagreb, 24. studenoga 1997.

Ravnatelj
Državnog zavoda za normizaciju
i mjeriteljstvo **dr. sc. Jakša Topić, dipl. ing.,** v. r.

Naputak, NN 132/1997-1900
## Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Jadransko osiguranje iz Splita

### NN 132/1997 (9.12.1997.), Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu Jadransko osiguranje iz Splita

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama 12. stavka 1. točke 2. i članka 20. stavka 1. i 2.
Zakona o izdavanju i prometu vrijednosnim papirima ("Narodne novine", broj
107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva dioničkog društva JADRANSKO OSIGURANJE
d.d. Split, Put Supavla 1, za odobrenje prospekta o izdavanju treće emisije
dionica privatnim izdanjem, na sjednici održanoj dana 25. studenog 1997.
godine donijela je slijedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Dioničkom društvu JADRANSKO OSIGURANJE d.d. Split, Put Supavla 1,
odobra se skraćeni prospekt o izdavanju 12.296 redovnih dionica na ime
privatnim izdanjem, treće emisije, u ukupnoj vrijednosti od 4.918.400,00
kuna, nominalne vrijednosti 400,00 kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/97-01/172
Urbroj: 567-01/97-2
Zagreb, 25. studenoga 1997.

Predsjednik Komisije
**Ivica Smiljan,** v. r.

Rješenje, NN 132/1997-1901
## Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu BINA-FINCOM iz Zagreba

### NN 132/1997 (9.12.1997.), Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu BINA-FINCOM iz Zagreba

# **KOMISIJA ZA VRIJEDNOSNE PAPIRE** REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva dioničkog društva BINA-FINCOM d.d.
za financiranje, izgradnju, upravljanje i održavanje autoceste, Zagreb,
Boškovićeva 23. za odobrenje prospekta o izdavanju vrijednosnih papira
privatnim izdanjem, na sjednici održanoj dne 25. studenog 1997. donijela
je slijedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Dioničkom društvu BINA-FINCOM d.d. za financiranje, izgradnju, upravljanje
i održavanje autoceste, Zagreb, Boškovićeva 23, odobrava se skraćeni prospekt
o izdavanju 947.221 redovnih dionica na ime privatnim izdanjem, serije
"C", ukupne vrijednosti 94.722.100,00 kuna, nominalne vrijednosti 100,00
kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/97-01/180
Urbroj: 567-01/97-2
Zagreb, 25. studenoga 1997.

Predsjednik Komisije **Ivica Smiljan,** v. r.

Rješenje, NN 132/1997-1902
## Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu BINA-ISTRA iz Pule

### NN 132/1997 (9.12.1997.), Rješenje o odobrenju skraćenog prospekta o izdavanju vrijednosnih papira privatnim izdanjem dioničkom društvu BINA-ISTRA iz Pule

# **KOMISIJA ZA VRIJEDNOSNE PAPIRE** REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva dioničkog društva BINA-ISTRA d.d.
za financiranje, izgradnju, upravljanje i održavanje autoceste, Pula, Giardini
2, za odobrenje prospekta o izdavanju vrijednosnih papira privatnim izdanjem,
na sjednici održanoj dne 25. studenog 1997. godine donijela je slijedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Dioničkom društvu BINA-ISTRA d.d. za financiranje, izgradnju, upravljanje
i održavanje autoceste, Pula, Giardini 2, odobrava se skraćeni prospekt
o izdavanju 1.413.761 redovnih dionica na ime privatnim izdanjem, serije
"C", ukupne vrijednosti 141.376.100,00 kuna, nominalne vrijednosti 100,00
kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/97-01/181
Urbroj: 567-01/97-2
Zagreb, 25. studenoga 1997.

Predsjednik Komisije **Ivica Smiljan,** v. r.

Rješenje, NN 132/1997-1903
## Rješenje o odobrenju prospekta o izdavanju vrijednosnih papira javnom ponudom dioničkom društvu POŽEŠKA BANKA iz Požege

### NN 132/1997 (9.12.1997.), Rješenje o odobrenju prospekta o izdavanju vrijednosnih papira javnom ponudom dioničkom društvu POŽEŠKA BANKA iz Požege

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva dioničkog društva POŽEŠKA BANKA d.d.
Požega, Republike Hrvatske 1b za odobrenje prospekta o izdavanju četvrte
emisije dionica javnom ponudom, na sjednici održanoj dne 25. studenog 1997.
godine donijela je slijedeće

## **RJEŠENJE**

### **O ODOBRENJU PROSPEKTA O IZDAVANJU VRIJEDNOSNIH PAPIRA JAVNOM PONUDOM**

1. Dioničkom društvu POŽEŠKA BANKA d.d. Požega, Republike Hrvatske 1b,
odobrava se prospekt o izdavanju 260.000 redovnih dionica na ime javnom
ponudom, četvrte emisije serije "B", ukupne vrijednosti 52.000.000,00 kuna,
nominalne vrijednosti 200,00 kuna.

2. Ovo rješenje objavit će se u "Narodnim novinama".

Klasa: UP/I-450-08/97-01/178
Urbroj: 567-01/97-2
Zagreb, 25. studenoga 1997.

Predsjednik Komisije **Ivica Smiljan,** v. r.

Rješenje, NN 132/1997-1904
## Rješenje o izdavanju dozvole za obavljanje poslova s vrijednosnim papirima trgovačkom društvu NATIONAL d.d. iz Zagreba

### NN 132/1997 (9.12.1997.), Rješenje o izdavanju dozvole za obavljanje poslova s vrijednosnim papirima trgovačkom društvu NATIONAL d.d. iz Zagreba

# **KOMISIJA ZA VRIJEDNOSNE PAPIRE** REPUBLIKE HRVATSKE

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("NN" 107/95., dalje: Zakon), Komisija za vrijednosne
papire Republike Hrvatske (dalje: Komisija), temeljem zahtjeva trgovačkog
društva NATIONAL d.d. za poslovanje vrijednosnim papirima, Zagreb, B. Adžije
19/III (dalje: Društvo), podnesenog dana 21. studenog 1997. godine, kojim
se traži izdavanje dozvole za obavljanje poslova s vrijednosnim papirima
iz članka 26. stavak 1. toč. 1., 7. i 8. Zakona, na sjednici održanoj dana
2. prosinca 1997. godine, donijela je slijedeće:

## **RJEŠENJE**

1. Trgovačkom društvu NATIONAL d.d. za poslovanje vrijednosnim papirima,
Zagreb, B. Adžije 19/III, izdaje se dozvola za obavljanje poslova s vrijednosnim
papirima iz članka 26. stavak 1. toč. 1., 7. i 8. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun),*

*2. investicijsko savjetovanje,*

*3. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1. i 8. Zakona, vrijedi od dana izdavanja, a izdaje se na
neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 7. Zakona, vrijedi od dana izdavanja, a izdaje se na određeno
vremensko razdoblje, zaključno s danom kojim Komisija otpočne sa izdavanjem
dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 25 (dvadesetpet), s danom upisa
2. prosinca 1997. godine.

5. Ovo rješenje objavljuje se u "Narodnim novinama".

Klasa: UP/i-450-08/97-01/69
Urbroj: 567-03/97-6
Zagreb, 2. prosinca 1997.

Predsjednik Komisije
**Ivica Smiljan,** v. r.

Rješenje, NN 132/1997-1905
## Rješenje o izdavanju dozvole za obavljanje poslova s vrijednosnim papirima trgovačkom društvu WALL STREET MANAGEMENT d.o.o. iz Zagreba

### NN 132/1997 (9.12.1997.), Rješenje o izdavanju dozvole za obavljanje poslova s vrijednosnim papirima trgovačkom društvu WALL STREET MANAGEMENT d.o.o. iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("NN" 107/95., dalje: Zakon), Komisija za vrijednosne
papire Republike Hrvatske (dalje: Komisija), temeljem zahtjeva trgovačkog
društva WALL STREET MANAGEMENT d.o.o. za poslovanje vrijednosnim papirima,
Zagreb, Savska c. 41/III (dalje: Društvo), podnesenog dana 27. listopada
1997. godine, kojim se traži izdavanje dozvole za obavljanje poslova s
vrijednosnim papirima iz članka 26. stavak 1. toč. 1. - 4., 7. i 8. Zakona,
na sjednici održanoj dana 11. studenog 1997. godine, donosi slijedeće:

## **RJEŠENJE**

1. Trgovačkom društvu WALL STREET MANAGEMENT d.o.o. za poslovanje vrijednosnim
papirima, Zagreb, Savska c. 41/III, izdaje se dozvola za obavljanje poslova
s vrijednosnim papirima iz članka 26. stavak 1. toč. 1.-4., 7. i 8. Zakona
i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun),*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun,*

*3. poslovi posebne burzovne trgovine,*

*4. upravljanje portfeljem vrijednosnih papira za račun klijenta,*

*5. investicijsko savjetovanje,*

*6. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1.-3. i 8. Zakona, vrijedi od dana izdavanja, a izdaje se
na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 21 (dvadesetjedan), s danom upisa
11. studenog 1997. godine.

5. Ovo rješenje objavljuje se u "Narodnim novinama".

Klasa: 450-08/97-01/149
Urbroj: 567-01/97-4
Zagreb, 11. studenog 1997.

Predsjednik Komisije

**Ivica Smiljan**, v.r.

Rješenje, NN 132/1997-1906